เพมฟิกัสโรคตุ่มน้ำพองPemphigus คือ โรคภูมิต้านตนเองที่เกิดกับผิวหนังและหรือเนื้อเยื่อเมือกที่ส่งผลให้เกิดเป็นตุ่มน้ำพองตุ่มหนองซึ่งต่อมาแตกกลายเป็นแผลติดเชื้อ ใช่หรือไม่
ใช่ โรคภูมิต้านตนเองที่เกิดกับผิวหนังและหรือเนื้อเยื่อเมือกที่ส่งผลให้เกิดเป็นตุ่มน้ำพองตุ่มหนองซึ่งต่อมาแตกกลายเป็นแผลติดเชื้อ เจ็บมาก เมื่อไม่ได้รับการรักษาจากแพทย์ โรคจะกระจายทั่วผิวหนังและหรือที่เนื้อเยื่อเมือกได้ทุกส่วนของร่างกาย โรคนี้ไม่ใช่โรคติดต่อ เป็นโรคพบน้อย พบทั้ง2เพศ เป็นโรคเรื้อรัง เป็นๆหายๆตลอดชีวิต เพมฟิกัสโรคตุ่มน้ำพอง พบทั่วโลก พบน้อย พบทั้งเพศหญิงและเพศชาย สถิติเกิดที่รวมถึงอายุ เพศ และชนิดย่อยของโรคจะแตกต่างกันในแต่ละเชื้อชาติและทวีป เพราะขึ้นกับพันธุกรรมและสิ่งแวดล้อมที่รวมถึงสภาพภูมิอากาศที่เป็นตัวกระตุ้นให้เกิดอาการ เช่น บางภูมิภาคพบได้ประมาณ 0.5รายต่อประชากร1ล้านคน แต่บางภูมิภาคพบประมาณ16-50รายต่อประชากร 1ล้านคน บางภูมิภาคพบโรคชนิดย่อยบางชนิด สูงในวัยหนุ่มสาว บางภูมิภาค บางชนิดพบในผู้ใหญ่วัยกลางคน หรือในผู้สูงอายุ เป็นต้น อนึ่ง เพมฟิกัส มาจากภาษากรีก หมายถึง ตุ่มหนองเล็กๆ หรือ ตุ่มพอง เพมฟิกัสเกิดได้อย่างไรมีกี่ชนิดอะไรเป็นปัจจัยเสี่ยงเกิดโรค เพมฟิกัสโรคตุ่มน้ำพอง มีกลไกเกิดจากความผิดปกติของระบบภูมิคุ้มกันต้านทานโรคของร่างกายที่สร้างสารภูมิต้านทานผิดปกติมาต่อต้านผิวหนังและหรือเนื้อเยื่อเมือก ปัจจุบันแพทย์ยังไม่ทราบแน่ชัดว่า อะไรเป็นสาเหตุแท้จริงที่ทำให้เกิดการสร้างสารภูมิต้านทานผิดปกติที่ทำให้เกิดโรคนี้ ปัจจัยเสี่ยงเกิดเพมพิกัส อย่างไรก็ตาม ปัจจัยที่ทำให้เกิดเพมฟิกัสโรคตุ่มน้ำพองที่พบในปัจจุบัน เช่น พันธุกรรม พบพันธุกรมหลายชนิดที่เป็นสาเหตุปัจจัยเสี่ยงเกิดโรคนี้ และพันธุกรรมผิดปกติเหล่านี้ อาจแตกต่างกันได้ในแต่ละเชื้อชาติ โดยพบในคนตะวันออกกลาง และเชื้อชาติยิวสูงกว่าคนเชื้อชาติอื่น สิ่งแวดล้อม เช่น ลักษณะภูมิอากาศของแต่ละประเทศ หรือ แต่ละทวีป มีรายงานประปรายถึงผลข้างเคียงของยาบางชนิดที่อาจกระตุ้นให้เกิดอาการโรคนี้ได้ เช่นยา ยาลดความดันบางตัวในกลุ่มยาเอซีอีอินฮิบิเตอร์ เพนิซิลลามีน ไพโรซิแคม เพนิซิลลิน ชนิดของเพมฟิกัส เพมพิกัสโรคตุ่มน้ำพอง มีหลากหลายชนิดย่อย โดยต่างกันที่ ตำแหน่งเกิดโรค เช่น บางชนิดเกิดเฉพาะผิวหนัง บางชนิดเกิดเฉพาะเนื้อเยื่อเมือก บางชนิดเกิดทั้งสองตำแหน่งดังกล่าว บางชนิดเกิดเฉพาะผิวหนังที่ใบหน้า หรือลำตัว หรือเฉพาะด้านหลัง ทั้งนี้ขึ้นกับพันธุกรรมผิดปกติของชนิดย่อยนั้นๆ
อายุรศาสตร์ (อายุรศาสตร์) - Internal Medicine,ผิวหนัง Dermatology